22 верасня Полацк і Наваполацк адзначаюць Сусветны дзень без аўтамабіля. Самыя мабільныя школа і прадпрыемства абодвух гарадоў, якія выйграюць конкурс, атрымаюць у падарунак велапаркоўкі. Галоўная ўмова конкурсу — прыехаць на веласіпедах у школу ці на працу ў як мага большай колькасці. Парадуюцца і мясцовыя аўтамабілісты: толькі ў гэты дзень, прад’явіўшы правы або тэхпашпарт, яны змогуць бясплатна ездзіць на аўтобусах і купіць веласіпед са зніжкамі. У полацкіх школах пройдуць майстар-класы на тэму мабільнасці. Для малодшых школьнікаў падрыхтавана акцыя “Дзеці ў руху”, мэта якой — навучыць іх беражліва ставіцца да навакольнага асяроддзя. Спецыяльна да фестывалю мабільнасці ў Полацку і Наваполацку запусцілі бясплатны мабільны дадатак Moovit, які дапамагае планаваць паездкі ў гарадскім транспарце і ацэньваць маршруты.